b'\n_START_ARTICLE_\nLietuvos higienist\xc5\xb3 ir epidemiolog\xc5\xb3 s\xc4\x85junga\n_START_PARAGRAPH_\nLietuvos higienist\xc5\xb3 ir epidemiolog\xc5\xb3 s\xc4\x85junga (LHES)\xc2\xa0\xe2\x80\x93 Lietuvos visuomenin\xc4\x97 profesin\xc4\x97 mokslin\xc4\x97 organizacija, nuo 1995\xc2\xa0m. veikianti Vilniuje.\n_START_SECTION_\nVeikla\n_START_PARAGRAPH_\nLietuvos higienist\xc5\xb3 ir epidemiolog\xc5\xb3 s\xc4\x85jung\xc4\x85 sudaro Vilniaus, Kauno, Klaip\xc4\x97dos, \xc5\xa0iauli\xc5\xb3 ir Panev\xc4\x97\xc5\xbeio kra\xc5\xa1t\xc5\xb3 higienist\xc5\xb3 ir epidemiolog\xc5\xb3 draugijos. Turi apie 300 nari\xc5\xb3. Rengia ir tobulina Lietuvos gydytojus higienistus ir epidemiologus, visuomen\xc4\x97s sveikatos specialistus, dalyvauja tarptautiniuose renginiuose bei konferencijose._NEWLINE_2000\xc2\xa0m. Lietuvos higienist\xc5\xb3 ir epidemiolog\xc5\xb3 s\xc4\x85junga priimta \xc4\xaf Tarptautin\xc4\x99 aplinkos ir sveikatos federacij\xc4\x85 (International Federation of Enviromental Health, IFEH). S\xc4\x85jungos nariai dalyvavo Tarptautiniuose aplinkos sveikatos federacijos pasitarimuose 2001\xc2\xa0m. Rygoje ir 2005\xc2\xa0m. Londone, Pasaulin\xc4\x97s aplinkos sveikatos kongresuose 2002\xc2\xa0m. San Diege (JAV) ir 2006\xc2\xa0m. Dubline (Airija). Lietuvoje 2002\xc2\xa0m. surengta tarptautin\xc4\x97 konferencij\xc4\x85 \xe2\x80\x9eVisuomen\xc4\x97s sveikata integruojantis \xc4\xaf Europos S\xc4\x85jung\xc4\x85\xe2\x80\x9c, 2003\xc2\xa0m.\xc2\xa0\xe2\x80\x93 Tarptautin\xc4\x97s aplinkos sveikatos federacijos Europos regiono atstov\xc5\xb3 pasitarimas, 2004\xc2\xa0m.\xc2\xa0\xe2\x80\x93 konferencija vaik\xc5\xb3 sveikatos metams pamin\xc4\x97ti. _NEWLINE_S\xc4\x85jungos nariai dalyvavo IFEH 11-ajame Pasauliniame aplinkos sveikatos kongrese Vancouver, Canada, 2010\xc2\xa0m. rugs\xc4\x97jo 5-10 d._NEWLINE_Lietuvos higienist\xc5\xb3 ir epidemiolog\xc5\xb3 s\xc4\x85junga kartu su partneriais organizavo IFEH 12-\xc4\x85j\xc4\xaf Pasaulin\xc4\xaf aplinkos sveikatos kongres\xc4\x85 Vilniuje \xe2\x80\x9eNaujos technologijos, sveikas \xc5\xbemogus ir aplinka\xe2\x80\x9c 2012\xc2\xa0m. gegu\xc5\xbe\xc4\x97s 21-27 d.'